**T-VER-S-METH-13-02**

**ระเบียบวิธีลดก๊าซเรือนกระจกภาคสมัครใจ**

**สำหรับ**

**การลดการปล่อยก๊าซเรือนกระจกจากการทำลายป่าและความเสื่อมโทรมของป่า และการเพิ่มพูนการกักเก็บคาร์บอนในพื้นที่ป่าในระดับโครงการ**

**(Reducing Emission from Deforestation and Forest Degradation and Enhancing Carbon Sequestration in Forest Area**

**Project Level: P-REDD+)**

**ฉบับที่ 02**

**Sector 14: Afforestation and reforestation**

**วันที่บังคับใช้ 26 มีนาคม 2568**

|  |  |
| --- | --- |
| 1. **ชื่อระเบียบวิธีฯ** | **การลดการปล่อยก๊าซเรือนกระจกจากการทำลายป่าและความเสื่อมโทรมของป่า และการเพิ่มพูนการกักเก็บคาร์บอนในพื้นที่ป่าในระดับโครงการ**  **(Reducing Emission from Deforestation and Forest Degradation and Enhancing Carbon Sequestration in Forest Area Project Level: P-REDD+)** |
| 1. ประเภทโครงการ (Project Type) | การลด ดูดซับ และกักเก็บก๊าซเรือนกระจกจากภาคป่าไม้และการเกษตร |
| 1. สาขาและขอบข่าย   (Sector) | 14 – การปลูกป่าและฟื้นฟูป่า (Afforestation and reforestation) |
| 1. ลักษณะโครงการ(Project Outline) | การลดการปล่อยก๊าซเรือนกระจกและการเพิ่มพูนการกักเก็บคาร์บอนจากพื้นที่ป่า |
| 1. ลักษณะของกิจกรรมโครงการที่เข้าข่าย(Applicability) | 1. มีมาตรการในการป้องกันการเปลี่ยนแปลงพื้นที่ป่าไปใช้ประโยชน์ในรูปแบบอื่น และ/หรือ 2. มีกิจกรรมในการลดความเสื่อมโทรมของพื้นที่ป่า และ/หรือ 3. มีกิจกรรมในการเพิ่มพูนคาร์บอนในพื้นที่ป่า |
| 1. เงื่อนไขของกิจกรรมโครงการ   (Project Conditions) | 1. พื้นที่โครงการต้องเป็นพื้นที่ที่มีสภาพพื้นที่เป็นป่า คือมีพื้นที่ไม่ต่ำกว่า 1 ไร่ ความหนาแน่นเรือนยอดไม่ต่ำกว่าร้อยละ 30 และต้นไม้เมื่อโตเต็มที่สูงเกิน 3 เมตร 2. มีหนังสือแสดงสิทธิการใช้ประโยชน์ที่ดินตามกฎหมาย 3. ก่อนเริ่มโครงการต้องไม่มีการเปลี่ยนแปลงระบบนิเวศป่าไม้ดั้งเดิม 4. เป็นพื้นที่ที่มีแนวโน้มจะถูกบุกรุกทำลาย หรือเสื่อมโทรม หรือเปลี่ยนแปลงจากพื้นที่ป่าเป็นพื้นที่ที่ไม่ใช่ป่า 5. ในกรณีที่มีการปลูกเสริม ต้องคัดเลือกชนิดพันธุ์ไม้ที่เหมาะสมกับระบบนิเวศเดิมในพื้นที่ 6. โครงการสามารถดำเนินกิจกรรมการปลูกป่าอย่างยั่งยืนร่วมได้ โดยต้องไม่เกินร้อยละ 30 ของพื้นที่โครงการทั้งหมด และต้องเป็นไปตามที่ระเบียบวิธีฯ กำหนด 7. ต้องเป็นการดำเนินกิจกรรมที่เป็นส่วนเพิ่มเติมจากที่กฎหมายบังคับให้ดำเนินการอยู่แล้ว แต่ทั้งนี้จะต้องไม่เป็นการขัดหรือแย้งต่อกฎหมายที่เกี่ยวข้องกับการดำเนินกิจกรรมนั้นๆ ด้วย ยกเว้นกิจกรรมของหน่วยงานภาครัฐ รัฐวิสาหกิจ และหน่วยงานภายในกำกับของรัฐ |
| 1. วันเริ่มดำเนินโครงการ | วันที่โครงการสำรวจค่ากรณีฐานของโครงการแล้วเสร็จ |
| 1. หมายเหตุ | - |

**คำนิยาม**

|  |  |
| --- | --- |
| กรณีฐาน | กรณีการปล่อยก๊าซเรือนกระจกตามสภาพปกติในกรณีที่ยังไม่มีการดำเนินงานโครงการลดการปล่อยก๊าซเรือนกระจกแต่อย่างใด |
| มวลชีวภาพเหนือพื้นดิน | น้ำหนักแห้งของทุกส่วนของต้นไม้ที่อยู่เหนือพื้นดิน ได้แก่ ลำต้น กิ่ง ใบ ดอก และผล |
| มวลชีวภาพใต้ดิน | น้ำหนักแห้งของส่วนของต้นไม้ที่อยู่ใต้ดิน  กรณีป่าชายเลน หมายถึง มวลชีวภาพของรากทั้งใต้ดิน และบนดิน |
| ไม้ตาย | ต้นไม้ที่ล้ม หรือยืนต้นตาย |
| ระบบนิเวศป่าไม้ | หน่วยของป่าธรรมชาติ ประกอบด้วยสิ่งมีชีวิตซึ่งมีปฏิสัมพันธ์กันและกันและมีความสัมพันธ์กับปัจจัยแวดล้อม |
| เศษซากพืช | ส่วนต่างๆ ของต้นไม้ที่ร่วงหล่นสู่ดิน ได้แก่ กิ่ง ก้าน ใบ ดอก และผล |
| สมการแอลโลเมตรี | สมการแอลโลเมตรี คือ สมการความสัมพันธ์ระหว่างเส้นผ่านศูนย์กลาง และ/หรือ ความสูงทั้งหมดของต้นไม้ ซึ่งใช้คำนวณน้ำหนักแห้งของต้นไม้ |
| เส้นผ่านศูนย์กลางที่ระดับความสูงเพียงอก | เส้นผ่านศูนย์กลางของต้นไม้วัดที่ระดับความสูง 1.30 เมตรจากพื้นดิน หรือตามเงื่อนไขสมการประเมินมวลชีวภาพที่เลือกใช้กำหนดไว้ |
| หนังสือแสดงสิทธิการใช้ประโยชน์ที่ดินตามกฎหมาย | เอกสารแสดงกรรมสิทธิที่ดิน เอกสารที่แสดงถึงสิทธิในการใช้ประโยชน์ที่ดินตามกฎหมาย เช่น โฉนดที่ดิน (น.ส. 4) หนังสือรับรองการทำประโยชน์ (น.ส. 3) เอกสารสิทธิให้ประชาชนเข้าทำประโยชน์ในเขตปฏิรูปที่ดิน (สปก.) หนังสือขอใช้ที่สาธารณประโยชน์ หนังสืออนุญาตให้เข้าทำประโยชน์ในเขตนิคมสร้างตนเอง (น.ค.3) หรือหนังสืออนุญาตการใช้ประโยชน์ที่ดินจากหน่วยงานราชการที่เกี่ยวข้อง เป็นต้น |

|  |
| --- |
| **รายละเอียดระเบียบวิธีลดก๊าซเรือนกระจกภาคสมัครใจ**  **สำหรับการลดการปล่อยก๊าซเรือนกระจกจากการทำลายป่า  ความเสื่อมโทรมของป่า และการเพิ่มพูนการกักเก็บคาร์บอนในพื้นที่ป่าในระดับโครงการ** |

1. **ลักษณะและขอบเขตโครงการ (Scope of Project)**

**1.1 ลักษณะการดำเนินงาน**

ในการดำเนินโครงการลดการปล่อยก๊าซเรือนกระจกในพื้นที่ป่าที่มีกิจกรรมซึ่งมีส่วนสำคัญต่อการลดก๊าซเรือนกระจกจากการเปลี่ยนแปลงการใช้ประโยชน์ที่ดินจากป่าไม้ไปเป็นรูปแบบอื่น โดยโครงการต้องมีกิจกรรมที่ป้องกันการตัดไม้ทำลายป่า กิจกรรมป้องกันความเสื่อมโทรมของป่า หรือกิจกรรมเพิ่มพูนการกักเก็บคาร์บอนในพื้นที่ป่าอย่างใดอย่างหนึ่ง

การดำเนินกิจกรรมโครงการประกอบด้วย การดำเนินโครงการลดก๊าซเรือนกระจกจากพื้นที่ป่า ทำได้โดยการรวบรวมข้อมูลการใช้ประโยชน์ที่ดิน การลดลงของพื้นที่ป่าในอดีต ทั้งจากภาพถ่ายดาวเทียม ภาพถ่ายทางอากาศ หรือแบบสอบถามทางสังคมพร้อมทั้งรายงานมาตรการในการป้องกันการบุกรุกทำลายป่า ความเสื่อมโทรมของป่า และกิจกรรมเพิ่มพูนการกักเก็บคาร์บอนในพื้นที่ป่า จากการปลูก ดูแล และการจัดการอย่างถูกวิธี

การลดการปล่อยก๊าซเรือนกระจกจากพื้นที่ป่า ประกอบด้วย การกำหนดมาตรการในการป้องกันการเปลี่ยนแปลงพื้นที่ป่าไปใช้ประโยชน์ในรูปแบบอื่น และ/หรือ การลดความเสื่อมโทรม และ/หรือ การเพิ่มพูนคาร์บอนในพื้นที่ป่า

**1.2 ขอบเขตของโครงการ**

ผู้พัฒนาโครงการต้องกำหนดขอบเขตเชิงพื้นที่ของโครงการไว้อย่างชัดเจน เพื่อความสะดวกในการวัด การติดตาม การทำบัญชี และการตรวจสอบความถูกต้องของการลดและการกักเก็บก๊าซเรือนกระจกของโครงการ กิจกรรมของโครงการอาจมีพื้นที่มากกว่าหนึ่งแห่ง และต้องระบุข้อมูลต่อไปนี้ให้ครบถ้วน

1) ที่ตั้งและตำแหน่งของพื้นที่ (พิกัดกลางแปลงของแต่ละพื้นที่)

2) แผนที่ (รูปแบบดิจิทัล)

3) พิกัดแสดงขอบเขตทางภูมิศาสตร์ของพื้นที่โครงการ

4) พื้นที่ทั้งหมด และพื้นที่กันออก (พื้นที่ที่ไม่ถูกนำมาประเมินการกักเก็บคาร์บอน เช่น แหล่งน้ำ สิ่งปลูกสร้าง เป็นต้น)

5) รายละเอียดของเจ้าของที่ดินและหนังสือแสดงสิทธิการใช้ประโยชน์ที่ดินตามกฎหมาย

กรณีที่โครงการมีการดำเนินกิจกรรมปลูกป่าอย่างยั่งยืน

1) พื้นที่มีการดำเนินกิจกรรมปลูกป่าอย่างยั่งยืนต้องมีความหนาแน่นเรือนยอดน้อยกว่าร้อยละ 30 และต้นไม้เมื่อโตเต็มที่สูงเกิน 3 เมตร และ

2) พื้นที่ต้องมีขอบเขตซ้อนทับกับพื้นที่โครงการ หรือเป็นพื้นที่แปลงเดียวกับพื้นที่โครงการ

1. **ข้อมูลกรณีฐาน (Baseline Scenario)**

ผู้พัฒนาโครงการสามารถคำนวณปริมาณกักเก็บคาร์บอนในกรณีฐาน ซึ่งสามารถคำนวณจากการกักเก็บคาร์บอนสุทธิก่อนเริ่มโครงการ โดยทำการประเมินได้จากรูปแบบ/ลักษณะการใช้ประโยชน์ที่ดินของโครงการก่อนเริ่มดำเนินโครงการ

1. **กิจกรรมการกักเก็บคาร์บอนที่นำมาใช้ในการคำนวณ**

| **การกักเก็บ**  **คาร์บอน** | **แหล่งกักเก็บก๊าซคาร์บอน** | **ชนิดของ ก๊าซเรือนกระจก** | **รายละเอียดของกิจกรรมที่มี**  **การกักเก็บคาร์บอน** |
| --- | --- | --- | --- |
| ปีฐาน | มวลชีวภาพเหนือพื้นดิน (Aboveground Biomass: ABG) | CO2 | คำนวณจากปริมาณมวลชีวภาพของต้นไม้ที่กักเก็บอยู่เหนือพื้นดิน ได้แก่ ลำต้น กิ่ง และใบ |
| มวลชีวภาพใต้ดิน (Belowground Biomass: BLG) | CO2 | คำนวณจากปริมาณมวลชีวภาพของรากทั้งใต้ดิน และบนดิน |
| ไม้ตาย (Dead Wood) (ทางเลือก) | CO2 | คำนวณจากน้ำหนักของไม้ตายในพื้นที่โครงการ |
| เศษซากพืช (Litter) (ทางเลือก) | CO2 | คำนวณจากปริมาณเศษซากพืชภายในพื้นที่โครงการ |
| อินทรียวัตถุในดิน (ทางเลือก) | CO2 | คำนวณจากปริมาณคาร์บอนในดินภายในพื้นที่โครงการ |
| การดำเนินโครงการ | มวลชีวภาพเหนือพื้นดิน (Aboveground Biomass: ABG) | CO2 | คำนวณจากปริมาณมวลชีวภาพของต้นไม้ที่กักเก็บอยู่เหนือพื้นดิน ได้แก่ ลำต้น กิ่ง และใบ |
| มวลชีวภาพใต้ดิน (Belowground Biomass: BLG) | CO2 | คำนวณจากปริมาณมวลชีวภาพของรากทั้งใต้ดิน และบนดิน |
| ไม้ตาย (Dead Wood) (ทางเลือก) | CO2 | คำนวณจากน้ำหนักของไม้ตายในพื้นที่โครงการ |
| เศษซากพืช (Litter) (ทางเลือก) | CO2 | คำนวณจากปริมาณเศษซากพืชภายในพื้นที่โครงการ |
| อินทรียวัตถุในดิน  (ทางเลือก) | CO2 | คำนวณจากปริมาณคาร์บอนในดินภายในพื้นที่โครงการ |
| มวลชีวภาพที่ถูกเผา (Burning of woody biomass) | CH4 | การเผาชีวมวลในพื้นที่ จะต้องนำมาคำนวณปริมาณการปล่อยก๊าซเรือนกระจกด้วย |
| มวลชีวภาพที่ถูกเผา (Burning of woody biomass) | N2O | การเผาชีวมวลในพื้นที่ จะต้องนำมาคำนวณปริมาณการปล่อยก๊าซเรือนกระจกด้วย |
| การเปลี่ยนแปลงพื้นที่ป่า **(ไม่นำมาพิจารณาในกรณีขอต่ออายุโครงการ)** | การคงอยู่ของมวลชีวภาพต้นไม้  (Existing Biomass) | CO2 | คำนวณจากอัตราการเปลี่ยนแปลงรายปีของพื้นที่ป่า |
| นอกขอบเขตโครงการ | ไม่เกี่ยวข้อง | - | - |

หมายเหตุ การประเมินการกักเก็บคาร์บอนในไม้ตาย เศษซากพืช หรือคาร์บอนในดินเมื่อกิจกรรมโครงการทำให้เกิดการปล่อยก๊าซเรือนกระจกที่เพิ่มขึ้นหรือลดลงอย่างมีนัยสำคัญ เมื่อเทียบกับกรณีฐาน

1. **การคำนวณการกักเก็บคาร์บอนในปีฐาน (Baseline Sequestration)**

**4.1 การคำนวณปริมาณการกักเก็บคาร์บอนทั้งหมดของพื้นที่โครงการในปีฐาน** ดำเนินการตามเครื่องมือการคำนวณ *T-VER-S-TOOL-01-01 การคำนวณการกักเก็บคาร์บอนของต้นไม้ T-VER-S-TOOL-01-02 การคำนวณการสะสมคาร์บอนในดิน T-VER-S-TOOL-01-03 การคำนวณการกักเก็บคาร์บอนของไม้ตายและ  
เศษซากพืช*

สามารถคำนวณได้จากสมการดังนี้

เมื่อ

|  |  |  |
| --- | --- | --- |
|  | = | ปริมาณการกักเก็บคาร์บอนทั้งหมดของพื้นที่โครงการในปีฐาน  (ตันคาร์บอนไดออกไซด์เทียบเท่า) |
|  | = | ปริมาณการกักเก็บคาร์บอนของต้นไม้ในปีฐาน  (ตันคาร์บอน) |
|  | = | ปริมาณการกักเก็บคาร์บอนของไม้ตายในปีฐาน (ทางเลือก) (ตันคาร์บอน) |
|  | = | ปริมาณการกักเก็บคาร์บอนของเศษซากพืชในปีฐาน (ทางเลือก) (ตันคาร์บอน) |
|  | = | ปริมาณการกักเก็บคาร์บอนของอินทรียวัตถุในดินในปีฐาน (ทางเลือก)  (ตันคาร์บอน) |
|  | = | อัตราส่วนน้ำหนักโมเลกุลของคาร์บอนไดออกไซด์ต่อคาร์บอน |

**4.2 การคำนวณการสูญเสียคาร์บอนจากความเสื่อมโทรมของป่าในพื้นที่โครงการในกรณีฐาน**

การเปลี่ยนแปลงการกักเก็บคาร์บอนหรือการสูญเสียคาร์บอนจากความเสื่อมโทรมของป่าในพื้นที่โครงการในกรณีฐานสำหรับแต่ละชั้นภูมิ โดยประเมินจากอัตราการเปลี่ยนแปลงรายปีของพื้นที่ป่า (Annual Rate Conversion) สามารถคำนวณได้จากสมการดังนี้

เมื่อ

|  |  |  |
| --- | --- | --- |
|  | = | ปริมาณการสูญเสียคาร์บอนจากความเสื่อมโทรมของป่าในกรณีฐาน ในปีที่ t  (ตันคาร์บอนไดออกไซด์เทียบเท่า) |
|  | = | ปริมาณการกักเก็บคาร์บอนของต้นไม้ในปีฐาน  (ตันคาร์บอน) |
|  | = | อัตราการเปลี่ยนแปลงรายปีของพื้นที่ป่า (ร้อยละต่อปี) |
|  | = | จำนวนวันที่ดำเนินการติดตามประเมินผลในช่วงระยะเวลาที่ขอการรับรอง |
|  | = | อัตราส่วนน้ำหนักโมเลกุลของคาร์บอนไดออกไซด์ต่อคาร์บอน |

**ARC = TC/T**

เมื่อ

|  |  |  |
| --- | --- | --- |
| **ARC** | = | อัตราการเปลี่ยนแปลงรายปีของพื้นที่ป่า (ร้อยละต่อปี) |
| **TC** | = | การเปลี่ยนแปลงพื้นที่ป่าที่ลดลง (ร้อยละ) |
| **T** | = | ระยะเวลาของข้อมูลการเปลี่ยนแปลงพื้นที่ป่าที่นำมาใช้ (ปี) |

**หมายเหตุ**:

1. **ข้อมูลของพื้นที่ป่า** จะต้องเป็นข้อมูลที่มีความสัมพันธ์กับพื้นที่โครงการ โดยพิจารณาข้อมูลที่นำมาวิเคราะห์ตามลำดับ ดังนี้ ข้อมูลระดับพื้นที่โครงการ ข้อมูลระดับตำบล ข้อมูลระดับอำเภอ หรือข้อมูลระดับจังหวัด
2. **ช่วงระยะเวลาของข้อมูล** มีข้อกำหนดดังนี้
   * การวิเคราะห์การเปลี่ยนแปลงต้องไม่น้อยกว่า 10 ปี แต่ไม่เกินปี พ.ศ. 2543 ซึ่งมีการปรับฐานวิธีการประเมินพื้นที่ป่า
   * การวิเคราะห์การเปลี่ยนแปลงต้องมีอย่างน้อย 3 จุด เพื่อวิเคราะห์การเปลี่ยนแปลงการพื้นที่ป่า
   * จุดเวลาต้องห่างกันอย่างน้อย 3 ปี
   * ชุดข้อมูลอย่างน้อยหนึ่งชุดต้องอยู่ภายใน 2 ปีก่อนวันที่เริ่มต้นโครงการ
3. **กรณีโครงการมีการต่อระยะเวลาการคิดเครดิต** จะไม่พิจารณาอัตราการเปลี่ยนแปลงรายปีของพื้นที่ป่า **(ARC = 0)**
4. **การคำนวณการกักเก็บคาร์บอนในปีที่ดำเนินการติดตามผล (Project Sequestration)**

การคำนวณปริมาณการกักเก็บคาร์บอนทั้งหมดในพื้นที่ในปีที่ดำเนินการติดตามผล ดำเนินการตามเครื่องมือการคำนวณ *T-VER-S-TOOL-01-01 การคำนวณการกักเก็บคาร์บอนของต้นไม้ T-VER-S-TOOL-01-02 การคำนวณการสะสมคาร์บอนในดิน และ T-VER-S-TOOL-01-03 การคำนวณการกักเก็บคาร์บอนของไม้ตายและเศษซากพืช* ดังนี้

สามารถคำนวณได้จากสมการดังนี้

เมื่อ

|  |  |  |
| --- | --- | --- |
|  | = | ปริมาณการกักเก็บคาร์บอนทั้งหมดของพื้นที่ในปีที่  (ตันคาร์บอนไดออกไซด์เทียบเท่า) |
|  | = | ปริมาณการกักเก็บคาร์บอนของต้นไม้ในปีที่  (ตันคาร์บอน) |
|  | = | ปริมาณการกักเก็บคาร์บอนของไม้ตายในปีที่ (ทางเลือก) (ตันคาร์บอน) |
|  | = | ปริมาณการกักเก็บคาร์บอนของเศษซากพืชในปีที่ (ทางเลือก) (ตันคาร์บอน) |
|  | = | ปริมาณการกักเก็บคาร์บอนของอินทรียวัตถุในดินในปีที่ (ทางเลือก)  (ตันคาร์บอน) |
|  | = | ปีที่ดำเนินการติดตามประเมินผล |
|  | = | อัตราส่วนน้ำหนักโมเลกุลของคาร์บอนไดออกไซด์ต่อคาร์บอน |

กรณีจัดทำเอกสารข้อเสนอโครงการ ในการคำนวณค่าคาดการณ์ปริมาณการกักเก็บคาร์บอนของต้นไม้ในปีที่ติดตามผล ผู้พัฒนาโครงการสามารถเลือกใช้ค่าอัตราเพิ่มพูนการกักเก็บคาร์บอน ดังนี้

ทางเลือกที่ 1 ค่าจากงานวิจัย วารสาร เอกสารทางวิชาการที่น่าเชื่อถือที่เหมาะสมกับพื้นที่โครงการ ข้อมูลอ้างอิงจากหน่วยงานราชการ ค่าจากงานวิจัยที่ได้รับการตีพิมพ์ในวารสารทางวิชาการที่อยู่ในฐานข้อมูลงานวิจัยของ TCI ISI Scopus

ทางเลือกที่ 2 ค่าที่ อบก. กำหนด

| **ประเภทป่า** | **อัตราเพิ่มพูนการกักเก็บคาร์บอน (tCO2/ไร่/ปี)** |
| --- | --- |
| ป่าดิบ | 0.52 |
| ป่าเบญจพรรณ | 0.41 |
| ป่าเต็งรัง | 0.21 |
| ป่าสน | 0.30 |
| ป่าชายเลน | 0.36 |
| ป่าอื่นๆ\* | 0.36 |

*อ้างอิง: คู่มือการตรวจวัด รายงาน และทวนสอบการจัดทำบัญชีก๊าซเรือนกระจกของประเทศไทยภาคป่าไม้และการใช้ประโยชน์ที่ดิน ปีพ.ศ. 2562, สำนักงานนโยบายและแผนทรัพยากรธรรมชาติและสิ่งแวดล้อม และเป็นไปตามหลักการอนุรักษ์ (Conservativeness)*

ทางเลือกที่ 3 ค่าที่ใช้ในการจัดทำบัญชีการปล่อยก๊าซเรือนกระจกของประเทศ

ทางเลือกที่ 4 ค่าที่ IPCC กำหนด

**6. การคำนวณการปล่อยก๊าซเรือนกระจกจากการดำเนินโครงการ (Project Emission)**

การคำนวณปริมาณการปล่อยก๊าซเรือนกระจกจากการดำเนินโครงการ จะพิจารณาเฉพาะการคำนวณการปล่อยก๊าซเรือนกระจกจากมวลชีวภาพที่ถูกเผา (Burning of woody biomass) และก่อให้เกิดการสูญเสียมวลชีวภาพเหนือพื้นดินของต้นไม้ที่เกิดจากไฟป่า

เมื่อ

|  |  |  |
| --- | --- | --- |
|  | = | ปริมาณการปล่อยก๊าซเรือนกระจกจากการดำเนินโครงการ (ตันคาร์บอนไดออกไซด์เทียบเท่า) |
|  | = | ปริมาณการปล่อยก๊าซเรือนกระจกจากการเผาชีวมวล  (ตันคาร์บอนไดออกไซด์เทียบเท่า) |

การคำนวณปริมาณการปล่อยก๊าซเรือนกระจกจากไฟป่า เกิดการสูญเสียมวลชีวภาพเหนือพื้นดินของต้นไม้ที่เกิดจากไฟป่า โดยการปล่อยก๊าซเรือนกระจกจากไฟป่า ดังนี้

1. พื้นที่ที่ถูกเผามีขนาดมากกว่าร้อยละ 5 ของพื้นที่โครงการ และ
2. การเผาไหม้ต้นไม้มีการลุกลามถึงเรือนยอดไม้ (tree canopy) และทำให้ไม้ตาย

สามารถคำนวณได้จากสมการ ดังนี้

เมื่อ

|  |  |  |
| --- | --- | --- |
|  | = | ปริมาณการปล่อยก๊าซเรือนกระจก จากการเผาชีวมวล  (ตันคาร์บอนไดออกไซด์เทียบเท่า) |
|  | = | พื้นที่ที่ถูกเผาชีวมวล ของชั้นภูมิที่ i ในปีที่ t (ไร่) |
|  | = | ค่าเฉลี่ยมวลชีวภาพเหนือพื้นดิน ในชั้นภูมิที่ ในปีที่ t ที่มีการทวนสอบล่าสุด (ตันน้ำหนักแห้งต่อไร่) |
|  | = | ค่าสัมประสิทธิ์การเผา (Combustion factor) ในชั้นภูมิที่ |
|  | = | ค่าสัมประสิทธิ์การปล่อยก๊าซมีเทนในชั้นภูมิที่ i  (กรัมของก๊าซมีเทนต่อกิโลกรัมน้ำหนักแห้งที่ถูกเผา) |
|  | = | ค่าศักยภาพในการทำให้เกิดภาวะโลกร้อนของก๊าซมีเทน |
|  | = | ค่าสัมประสิทธิ์การปล่อยก๊าซไนตรัสออกไซด์ในชั้นภูมิที่ i  (กรัมของก๊าซไนตรัสออกไซด์ต่อกิโลกรัมน้ำหนักแห้งที่ถูกเผา) |
|  | = | ค่าศักยภาพในการทำให้เกิดภาวะโลกร้อนของก๊าซไนตรัสออกไซด์ |
| i | = | ชั้นภูมิที่ 1, 2, 3, … |

**7. การคำนวณปริมาณก๊าซเรือนกระจกนอกขอบเขตโครงการ (Leakage Emission)**

*ไม่พิจารณาการปล่อยก๊าซเรือนกระจกนอกขอบเขตโครงการ*

1. **การคำนวณการกักเก็บคาร์บอนที่ได้จากโครงการ (Carbon Sequestration)**

สามารถคำนวณได้จากสมการ ดังนี้

เมื่อ

|  |  |  |
| --- | --- | --- |
|  | = | ปริมาณการกักเก็บคาร์บอนที่ได้จากโครงการ  (ตันคาร์บอนไดออกไซด์เทียบเท่า) |
|  | = | ปริมาณการกักเก็บคาร์บอนทั้งหมดของพื้นที่ในปีที่  (ตันคาร์บอนไดออกไซด์เทียบเท่า) |
|  | = | ปริมาณการกักเก็บคาร์บอนทั้งหมดของพื้นที่ในในปีฐาน (หรือ  ปริมาณการกักเก็บคาร์บอนทั้งหมดของพื้นที่โครงการของปีที่ได้รับการรับรองปริมาณก๊าซเรือนกระจกล่าสุด (ตันคาร์บอนไดออกไซด์เทียบเท่า) |
|  | = | ปริมาณการปล่อยก๊าซเรือนกระจกจากการดำเนินโครงการ (ตันคาร์บอนไดออกไซด์เทียบเท่า) |
|  | = | ปริมาณการปล่อยก๊าซเรือนกระจกนอกขอบเขตโครงการ  (ตันคาร์บอนไดออกไซด์เทียบเท่า) |
|  | = | ปีที่ดำเนินการติดตามประเมินผล |

1. **การติดตามผลการดำเนินโครงการ (Monitoring Plan)**

พารามิเตอร์ที่ต้องมีการติดตามผล รวมถึง วิธีการตรวจวัด และความถี่ของการตรวจวัด ต้องเป็นไปตามข้อกำหนดของ อบก.

**10.1 พารามิเตอร์ที่ไม่ต้องติดตามผล**

|  |  |
| --- | --- |
| พารามิเตอร์ |  |
| หน่วย | ตันคาร์บอน |
| ความหมาย | ปริมาณการกักเก็บคาร์บอนของต้นไม้ในปีฐาน |
| แหล่งข้อมูล | รายงานการตรวจวัด |
| หมายเหตุ | *T-VER-S-TOOL-01-01 การคำนวณการกักเก็บคาร์บอนของต้นไม้* |

|  |  |
| --- | --- |
| พารามิเตอร์ |  |
| หน่วย | ตันคาร์บอน |
| ความหมาย | ปริมาณการกักเก็บคาร์บอนของไม้ตายในปีฐาน |
| แหล่งข้อมูล | รายงานการตรวจวัด |
| หมายเหตุ | *T-VER-S-TOOL-01-03 การคำนวณการกักเก็บคาร์บอนของไม้ตายและเศษซากพืช* |

|  |  |
| --- | --- |
| พารามิเตอร์ |  |
| หน่วย | ตันคาร์บอน |
| ความหมาย | ปริมาณการกักเก็บคาร์บอนของเศษซากพืชในปีฐาน |
| แหล่งข้อมูล | รายงานการตรวจวัด |
| หมายเหตุ | *T-VER-S-TOOL-01-03 การคำนวณการกักเก็บคาร์บอนของไม้ตายและเศษซากพืช* |

|  |  |
| --- | --- |
| พารามิเตอร์ |  |
| หน่วย | ตันคาร์บอน |
| ความหมาย | ปริมาณการกักเก็บคาร์บอนของอินทรียวัตถุในดิน |
| แหล่งข้อมูล | รายงานการตรวจวัด |
| หมายเหตุ | *T-VER-S-TOOL-01-02 การคำนวณการสะสมคาร์บอนในดิน* |

|  |  |
| --- | --- |
| พารามิเตอร์ | ARC |
| หน่วย | ร้อยละต่อปี |
| ความหมาย | อัตราการเปลี่ยนแปลงรายปีของพื้นที่ป่า |
| แหล่งข้อมูล | 1) ข้อมูลของพื้นที่ป่า จะต้องเป็นข้อมูลที่มีความสัมพันธ์กับพื้นที่โครงการ โดยพิจารณาข้อมูลที่นำมาวิเคราะห์ตามลำดับ ดังนี้ ข้อมูลระดับพื้นที่โครงการ ข้อมูลระดับตำบล ข้อมูลระดับอำเภอ หรือข้อมูลระดับจังหวัด  2) ช่วงระยะเวลาของข้อมูล มีข้อกำหนดดังนี้  o การวิเคราะห์การเปลี่ยนแปลงต้องไม่น้อยกว่า 10 ปี แต่ไม่เกินปี พ.ศ. 2543 ซึ่งมีการปรับฐานวิธีการประเมินพื้นที่ป่า  o การวิเคราะห์การเปลี่ยนแปลงต้องมีอย่างน้อย 3 จุด เพื่อวิเคราะห์การเปลี่ยนแปลงการพื้นที่ป่า  o จุดเวลาต้องห่างกันอย่างน้อย 3 ปี  o ชุดข้อมูลอย่างน้อยหนึ่งชุดต้องอยู่ภายใน 2 ปีก่อนวันที่เริ่มต้นโครงการ |
| หมายเหตุ | - |

|  |  |
| --- | --- |
| พารามิเตอร์ |  |
| หน่วย | ไม่มีหน่วย |
| ความหมาย | ค่าสัมประสิทธิ์การเผาในชั้นภูมิที่ i (ตามชนิดพืชพรรณ) |
| แหล่งของข้อมูล | |  |  |  | | --- | --- | --- | | **ชนิดป่า** | **อายุเฉลี่ย (ปี)** | **ค่าแนะนำ** | | ป่าเขตร้อน(Tropical forest) | 3-5 | 0.46 | |  | 6-10 | 0.67 | |  | 11-17 | 0.50 | |  | 18 ปีขึ้นไป | 0.32 | |
| หมายเหตุ | *A/R Methodological Tool: Estimation of non-CO2GHG emissions resulting from burning of biomass attributable to an A/R CDM project activity (Version 04.0)* |

|  |  |
| --- | --- |
| พารามิเตอร์ |  |
| หน่วย | กรัมของก๊าซมีเทนต่อกิโลกรัมน้ำหนักแห้งที่ถูกเผา |
| ความหมาย | ค่าสัมประสิทธิ์การปล่อยก๊าซมีเทนในชั้นภูมิที่ i |
| แหล่งของข้อมูล | |  |  | | --- | --- | | ประเภท | ค่าแนะนำ | | วัสดุเหลือทิ้งทางการเกษตร | 2.7 | | ป่าเขตร้อน | 6.8 | | ป่าชนิดอื่น | 4.7 | |
| หมายเหตุ | ตารางที่ 2.5 2006 IPCC Guidelines for National GHG Inventories, Volume 4: Agriculture, Forestry and Other Land Use |

|  |  |
| --- | --- |
| พารามิเตอร์ |  |
| หน่วย | กรัมของก๊าซไนตรัสออกไซด์ต่อกิโลกรัมน้ำหนักแห้งที่ถูกเผา |
| ความหมาย | ค่าสัมประสิทธิ์การปล่อยก๊าซไนตรัสออกไซด์ในชั้นภูมิที่ i |
| แหล่งของข้อมูล | |  |  | | --- | --- | | ประเภท | ค่าแนะนำ | | วัสดุเหลือทิ้งทางการเกษตร | 0.07 | | ป่าเขตร้อน | 0.20 | | ป่าชนิดอื่น | 0.26 | |
| หมายเหตุ | ตารางที่ 2.5 2006 IPCC Guidelines for National GHG Inventories, Volume 4: Agriculture, Forestry and Other Land Use |

|  |  |
| --- | --- |
| พารามิเตอร์ |  |
| หน่วย | - |
| ความหมาย | มวลโมเลกุลของคาร์บอนไดออกไซด์ต่อคาร์บอนเพื่อแปลงหน่วยจากตันคาร์บอนเป็นตันคาร์บอนไดออกไซด์ |
| แหล่งของข้อมูล | - |
| หมายเหตุ | - |

สำหรับพารามิเตอร์อื่น ๆ ที่ไม่ต้องติดตามผล ปรากฏในเครื่องมือการคำนวณที่เกี่ยวข้อง

**10.2 พารามิเตอร์ที่ต้องติดตามผล**

|  |  |
| --- | --- |
| พารามิเตอร์ | ที่ตั้งโครงการ |
| หน่วย | UTM หรือ Latitude, Longitude |
| ความหมาย | ค่าพิกัดบอกตำแหน่งที่ตั้งของพื้นที่โครงการ |
| แหล่งข้อมูล | รายงานการตรวจวัด |
| วิธีการติดตามผล | ค่าพิกัดทางภูมิศาสตร์จากเครื่องมือวัดตำแหน่งทางภูมิศาสตร์ หรือ  ค่าจากแผนที่ของหน่วยงานรัฐ อย่างน้อยจำนวน 4 จุด ที่ระบุข้อมูลตำแหน่งทิศต่างๆ ได้แก่ ทิศเหนือสุด ทิศใต้สุด ทิศตะวันออกสุด และ ทิศตะวันตกสุด |
| ความถี่ในการติดตามผล | ตามรอบของการประเมินติดตามผลเพื่อขอการรับรอง |
| หมายเหตุ | - |

|  |  |
| --- | --- |
| พารามิเตอร์ |  |
| หน่วย | ตันคาร์บอน |
| ความหมาย | ปริมาณการกักเก็บคาร์บอนของต้นไม้ ในปีที่ t |
| แหล่งข้อมูล | รายงานการตรวจวัด |
| วิธีการติดตามผล | *T-VER-S-TOOL-01-01 การคำนวณการกักเก็บคาร์บอนของต้นไม้* |
| ความถี่ในการติดตามผล | ตามรอบของการประเมินติดตามผลเพื่อขอการรับรอง |
| หมายเหตุ | - |

|  |  |
| --- | --- |
| พารามิเตอร์ |  |
| หน่วย | ตันคาร์บอน |
| ความหมาย | ปริมาณการกักเก็บคาร์บอนของไม้ตายในปีที่ t |
| แหล่งข้อมูล | รายงานการตรวจวัด |
| วิธีการติดตามผล | *T-VER-S-TOOL-01-03 การคำนวณการกักเก็บคาร์บอนของไม้ตายและเศษซากพืช* |
| ความถี่ในการติดตามผล | ตามรอบของการประเมินติดตามผลเพื่อขอการรับรอง |
| หมายเหตุ | - |

|  |  |
| --- | --- |
| พารามิเตอร์ |  |
| หน่วย | ตันคาร์บอน |
| ความหมาย | ปริมาณการกักเก็บคาร์บอนของเศษซากพืชในปีที่ t |
| แหล่งข้อมูล | รายงานการตรวจวัด |
| วิธีการติดตามผล | *T-VER-S-TOOL-01-03 การคำนวณการกักเก็บคาร์บอนของไม้ตายและเศษซากพืช* |
| ความถี่ในการติดตามผล | ตามรอบของการประเมินติดตามผลเพื่อขอการรับรอง |
| หมายเหตุ | - |

|  |  |
| --- | --- |
| พารามิเตอร์ |  |
| หน่วย | ตันคาร์บอน |
| ความหมาย | ปริมาณการกักเก็บคาร์บอนของอินทรียวัตถุในดิน ในปีที่ t |
| แหล่งข้อมูล | รายงานการตรวจวัด |
| วิธีการติดตามผล | *T-VER-S-TOOL-01-02 การคำนวณการสะสมคาร์บอนในดิน* |
| ความถี่ในการติดตามผล | ตามรอบของการประเมินติดตามผลเพื่อขอการรับรอง |
| หมายเหตุ | - |

|  |  |
| --- | --- |
| พารามิเตอร์ |  |
| หน่วย | ไร่ |
| ความหมาย | พื้นที่ที่ถูกเผาชีวมวล ของชั้นภูมิที่ i ในปีที่ t |
| แหล่งข้อมูล | รายงานการตรวจวัด |
| วิธีการติดตามผล | - สำรวจในพื้นที่  - ใช้ภาพถ่ายดาวเทียม/ภาพถ่ายทางอากาศ |
| ความถี่ในการติดตามผล | ตามรอบของการประเมินติดตามผลเพื่อขอการรับรอง |
| หมายเหตุ | - |

|  |  |
| --- | --- |
| พารามิเตอร์ |  |
| หน่วย | ตันน้ำหนักแห้งต่อไร่ |
| ความหมาย | ค่าเฉลี่ยมวลชีวภาพเหนือพื้นดิน ในชั้นภูมิที่ ในปีที่ t ที่มีการทวนสอบล่าสุด |
| แหล่งข้อมูล | รายงานการตรวจวัด |
| วิธีการติดตามผล | *T-VER-S-TOOL-01-01 การคำนวณการกักเก็บคาร์บอนของต้นไม้* |
| ความถี่ในการติดตามผล | ตามรอบของการประเมินติดตามผลเพื่อขอการรับรอง |
| หมายเหตุ | - |

|  |  |
| --- | --- |
| พารามิเตอร์ |  |
| หน่วย | tCO2e/tCH4 |
| ความหมาย | ค่าศักยภาพในการทำให้เกิดภาวะโลกร้อนของก๊าซมีเทน |
| แหล่งข้อมูล | ใช้ข้อมูลจากรายงานประเมินสถานการณ์ด้านการเปลี่ยนแปลงสภาพภูมิอากาศที่จัดทำโดยคณะกรรมการระหว่างรัฐบาลว่าด้วยการเปลี่ยนแปลงสภาพภูมิอากาศ (Intergovernmental Panel on Climate Change หรือ IPCC ที่ประกาศโดย อบก. |
| วิธีการติดตามผล | **สำหรับการจัดทำเอกสารข้อเสนอโครงการ**   * ใช้ค่า GWPCH4ล่าสุดที่ อบก. ประกาศ   **สำหรับการติดตามผลการลดการปล่อยก๊าซเรือนกระจก**   * ให้ใช้ค่า GWPN2O ตามที่ อบก. ประกาศ สำหรับประเมินปริมาณก๊าซเรือนกระจกตามช่วงระยะเวลาคิดเครดิต (Crediting Period) ที่ขอรับรองปริมาณก๊าซเรือนกระจก |
| หมายเหตุ | - |

|  |  |
| --- | --- |
| พารามิเตอร์ |  |
| หน่วย | tCO2e/tN2O |
| ความหมาย | ค่าศักยภาพในการทำให้เกิดภาวะโลกร้อนของก๊าซไนตรัสออกไซด์ |
| แหล่งข้อมูล | ใช้ข้อมูลจากรายงานประเมินสถานการณ์ด้านการเปลี่ยนแปลงสภาพภูมิอากาศที่จัดทำโดยคณะกรรมการระหว่างรัฐบาลว่าด้วยการเปลี่ยนแปลงสภาพภูมิอากาศ (Intergovernmental Panel on Climate Change หรือ IPCC ที่ประกาศโดย อบก. |
| วิธีการติดตามผล | **สำหรับการจัดทำเอกสารข้อเสนอโครงการ**   * ใช้ค่า GWPN2O ล่าสุดที่ อบก. ประกาศ   **สำหรับการติดตามผลการลดการปล่อยก๊าซเรือนกระจก**   * ให้ใช้ค่า GWPN2O ตามที่ อบก. ประกาศ สำหรับประเมินปริมาณก๊าซเรือนกระจกตามช่วงระยะเวลาคิดเครดิต (Crediting Period) ที่ขอรับรองปริมาณก๊าซเรือนกระจก |

สำหรับพารามิเตอร์อื่น ๆ ที่ต้องติดตามผล ปรากฏในเครื่องมือการคำนวณที่เกี่ยวข้อง

**เอกสารอ้างอิง**

1. 2006 IPCC Guidelines for National GHG Inventories, Volume 4: Agriculture, Forestry and Other Land Use
2. Verified Carbon Standard

* Methodology for Avoided Deforestation (version 2.1)
* Methodology for Avoided Unplanned Deforestation (version 1.1)

1. Climate Action Reserve

* Forest Project Protocol (version 3.3)

1. Clean Development Mechanism

* Estimation of carbon stocks and change in carbon stocks in dead wood and litter in A/R CDM project activities AR-TOOL12 Version 03.1)
* Estimation of carbon stocks and change in carbon stocks of trees and shrubs in A/R CDM project activities (AR-TOOL14 Version 04.2)
* Tool for estimation of change in soil organic carbon stocks due to the implementation of A/R CDM project activities (Version 01.1.0)

5) คู่มือการตรวจวัด รายงาน และทวนสอบการจัดทำบัญชีก๊าซเรือนกระจกของประเทศไทยภาคป่าไม้และการใช้ประโยชน์ที่ดิน ปีพ.ศ. 2562, สำนักงานนโยบายและแผนทรัพยากรธรรมชาติและสิ่งแวดล้อม

|  |
| --- |
| **บันทึกการแก้ไข T-VER-S-METH-13-02** |

| **ฉบับที่** | **แก้ไขครั้งที่** | **วันที่บังคับใช้** | **รายการแก้ไข** |
| --- | --- | --- | --- |
| 02 | 1 | 26 มีนาคม 2568 | - เงื่อนไขของกิจกรรมโครงการ  - ขอบเขตของโครงการ  - การคำนวณการกักเก็บคาร์บอนในปีฐาน  - การประเมินอัตราการเปลี่ยนแปลงรายปีของพื้นที่ป่า  - การคำนวณการกักเก็บคาร์บอนในปีที่ดำเนินการติดตามผล  - การคำนวณการกักเก็บคาร์บอนที่ได้จากโครงการ  - พารามิเตอร์ที่ไม่ต้องติดตามผล และพารามิเตอร์ที่ต้องติดตามผล |
| 01 | - | 1 มีนาคม 2566 | ปรับแก้ไขจาก T-VER-METH-FOR-02 Version 04 |